Beurtkrag duur voort weens koueArgieffoto Beurtkrag duur voort weens ’n besondere hoë aanvraag na elektrisiteit te midde van koue weersomstandighede oor groot dele van die land. Eskom het Woensdagaand in ’n verklaring gesê beurtkrag sal Donderdag omstreeks 09:00 op fase 1 hervat, waarna dit omstreeks 14:00 na fase 2 sal oorgaan. Luidens die verklaring was die vraag na elektrisiteit op meer as 33 000 MW Woensdagmiddag die hoogste nog die jaar. “Dit, tesame met opwekkingseenhede wat onklaar geraak het, plaas die stelsel onder erge druk,” het die kragvoorsiener verduidelik. Eskom het weereens ŉ beroep op mense gedoen om ten spyte van die koue verbruik te verminder deur verwarmers, geisers en ander toebehore af te skakel om druk op die stelsel te verlig. Maroela Media het vroeër berig Eskom het Vrydag vir die eerste keer in maande weer beurtkrag in werking gestel nadat hy vroeër beloof het dat net drie dae van beurtkrag vir Julie ŉ moontlikheid is. Dit is nou lankal nie meer die geval nie.